סמכות מקומית

סמכות מקומית היא סוגיה בסדר הדין האזרחי, ואחת הטענות המקדימות, אשר יש להעלות אותן בהזדמנות הראשונה. קביעת הסמכות המקומית עונה על השאלה באיזה מחוז שיפוט יתנהל הדיון. לכל בתי המשפט של אותו המחוז, יש סמכות מקומית מקבילה לאותו תיק. כאשר בית משפט עורך את המשפט בלא סמכות מקומית, אין לכך כל השפעה על התקפות של פסק הדין שלו, או על עצם ניהול המשפט. אם הדיון נערך בבית משפט השלום בבאר-שבע, למשל, במקום בבית משפט השלום בהרצליה, והסמכות העניינית היא אכן של בית משפט השלום, הרי שאין זה משנה היכן ניתן פסק הדין והיכן נערך הדיון, כל עוד הצדדים לא העלו את הסוגיה בהזדמנות הראשונה. בית המשפט, בניגוד למצב בסמכות עניינית, אינו חייב לבדוק האם הוא שופט בסמכות מקומית. טרם הרפורמה בתקנות סדר הדין האזרחי, ההלכה הייתה שצד שלא טען בהזדמנות הראשונה טענה של חוסר סמכות מקומית נחשב למסכים לסמכות זו. לאחר הרפורמה, מצבה של פסיקה זו טרם בואר. הלכה זו לכאורה לא בוטלה, אך בתקנות קיים סעיף המסמיך את בית המשפט להורות לצד שטען טענה זו באיחור לשלם פיצויים לטובת אוצר המדינה, בסתירה לכלל לפיו יראוהו כמסכים (שאז הדרך לטעון לחוסר סמכות מקומית ממילא חסומה בפניו). אם ישנה הוראה בחוק, אשר מסמיכה בית משפט מקומי ספציפי לצורך עניינים מסוימים, הרי שלא תהיה משמעות לדברים האמורים בתקסד"א לעניין הסמכות המקומית. למשל, קיימים כללים נפרדים לענייני משפחה ירושה ופירוק חברות. בנושא הסמכות המקומית, יש משמעות רבה להסכמת הצדדים טרם המשפט. הנושא קבוע בפרק ב׳, תקנה 7(א) לתקסד"א (תקנות סדר הדין האזרחי, תשע"ט-2018): "אם קיים הסכם בין בעלי הדין על מקום השיפוט, תוגש התובענה לבית המשפט שעליו הוסכם." כאמור, יש לזכור כי הסכמת הצדדים תיבחן רק אם אין הוראה בחוק, אשר נותנת את הסמכות לבית משפט ספציפי. בבית משפט לתביעות קטנות, לדוגמה, אין תוקף להסכם שיפוט, והסמכות תיקבע על פי הדין. בדרך כלל, אם ישנה הסכמה מוקדמת, היא באה לידי ביטוי בתור סעיף בחוזה. ישנם 2 סוגים של סעיפי הסכמי שיפוט: דוגמה להסכם שיפוט מסוג זה, הוא סעיף האומר כי: "הצדדים מסכימים כי במקרה של סכסוך, לבתי המשפט במחוז דרום תהיה סמכות שיפוט" הפרשנות של בתי המשפט לסעיף מסוג זה, היא כי מותר לכל אחד מהצדדים, אך לא חובה עליו, לפנות אל בתי המשפט של מחוז דרום, גם אם הסוגיה הרלוונטית אינה אמורה להתברר שם על פי כללי הסמכות המקומית. הסכם שיפוט ייחודי יאמר דבר אחר, למשל: "הצדדים מסכימים כי לבתי המשפט של מחוז ירושלים תהיה הסמכות הבלעדית, לדון בכל סכסוך אשר יתגלע בין הצדדים" במקרה זה, לא משנה לאיזה בית משפט תהיה הסמכות המקומית, הרי שהשיפוט יהיה בסמכותם של בתי המשפט במחוז ירושלים. מדובר בתקנה 4 לתקסד"א, והכוונה היא לתובענה שכולה במקרקעין. תניית שיפוט ייחודית גוברת על קביעה זו, ובמידה ותניית השיפוט היא מקבילה, ניתן להגיש את התובענה גם במחוז השיפוט הקבוע בתניית השיפוט. לבתי משפט שלום באותו מחוז, יש סמכות מקומית מקבילה. כך, אם יש סמכות מקומית לבית משפט השלום בטבריה, ניתן להגיש את התביעה גם בבית משפט השלום בצפת. בית המשפט המחוזי בתל אביב בית משפט השלום בתל אביב בית משפט לעניינים מקומיים בחולון ובית משפט השלום בבת-ים בית משפט השלום בהרצליה בית המשפט המחוזי מרכז בלוד בית משפט השלום בראשון-לציון בית משפט השלום ברחובות בית משפט השלום ברמלה בית משפט השלום בכפר-סבא בית משפט השלום בנתניה בית משפט השלום בפתח-תקוה מחוז ירושלים הוא "מחוז ברירת המחדל", במקרים בהם ישנה תובענה אשר אין לה מקום שיפוט מתאים לפי תקסד"א או כל דין אחר. זאת, על פי תקנה 8 לתקסד"א. על פי תקנה זו בפועל כל יישוב ביהודה ושומרון נחשב כמקום שאינו כלול באזור שיפוט מוגדר במחוזות האחרים. לפיכך, כל תביעה הנוגעת ליישובי יהודה ושומרון נדונה בבתי המשפט במחוז ירושלים. בית המשפט המחוזי בירושלים בית משפט השלום בירושלים בית משפט השלום בבית-שמש בית המשפט המחוזי בבאר-שבע בית משפט השלום בבאר-שבע בית משפט השלום באשקלון בית משפט השלום באשדוד בית משפט השלום באילת בית משפט השלום בדימונה בית משפט השלום בקריית-גת בית המשפט המחוזי בחיפה בית משפט השלום בחיפה בית משפט השלום בקריות בית משפט השלום בעכו בית משפט השלום בחדרה בית משפט השלום בנהריה (נסגר) בית המשפט המחוזי בנצרת בית משפט השלום בנצרת בית משפט השלום בטבריה בית משפט השלום בבית-שאן בית משפט השלום בעפולה בית משפט השלום בקרית-שמונה בית משפט השלום בקצרין בית משפט השלום בצפת בית משפט השלום במסעדה בתי המשפט בישראל אסף טבקה ועידו באום, ‏"להחזיר עטרה ליושנה": מקומה הראוי של הסמכות המקומית בסדר הדין האזרחי, עלי משפט ט 175, 2011 אסף טבקה, "על הדבש ועל העוקץ": סמכות השיפוט המקומית ב"תביעות אינטרנט", הפרקליט נב(1) 365, 2013 אסף טבקה ואור סדן "העברת דיון אזרחי בין אזורי שיפוט שונים כמקרה בוחן לשאלת תכלית הפרוצדורה האזרחית: הכיוון שאליו נושבת הרוח" המשפט ברשת: זכויות אדם 88, 5 (2019). בית המשפט בנהריה נסגר עקב מצבו הפיזי, באתר ערוץ 7 הבהרה: המידע בוויקיפדיה נועד להעשרה בלבד ואין לראות בו ייעוץ משפטי.